Bokanmeldelse: Eva Weaver: «Dukkemesteren fra gettoen»
Roman 302 sider Kr. 379 Cappelen Damm Bøker om grusomheter begått under annen verdenskrig er populære og kommer i alle varianter, fra tidsvitneskildringer til fiksjonsfortellinger. I «Dukkemesteren fra gettoen» følger vi unge Mika som mot alle odds overlever i gettoen ved å bruke sin kreativitet. Weaver er en god forteller, hun vet å skape nervepirrende og sterke enkeltscener. Hun skal dessuten ha honnør for å gi en tysk offiser et menneskelig ansikt som balanserer fremstillingen og gir stemme til tyske soldater i russisk fangenskap etter krigen. Så kan man selvsagt spørre seg om det ikke er bedre å lese en av de mange dokumentariske fremstillinger av jødeforfølgelsene. I sin iver etter å dramatisere blir nemlig denne romanen i overkant sentimental, med en avslutning som kan synes perfekt tilpasset filmatisering i Hollywood. Oversatt av Tore Aurstad. GABRIEL MICHAEL VOSGRAFF MORO
Hvordan overleve som jøde i gettoen i Warszawa under annen verdenskrig? I Eva Weavers roman er svaret en frakk med skjulte lommer og et dukketeater.